CELEX: 62007CO0229
Language: et
Date: 2008-01-21
Title: Euroopa Kohtu määrus (seitsmes koda), 21. jaanuar 2008. # Diana Mayeur versus Ministère de la Santé et des Solidarités. # Eelotsusetaotlus: Tribunal administratif de Paris - Prantsusmaa. # Kodukorra artikli 104 lõige 3 - Euroopa Parlamendi ja nõukogu direktiivi 2004/38/EÜ artikkel 23 - Asutamisvabadus - Diplomite, kvalifikatsiooni ja töökogemuse tunnustamine - Juhtum, kus kolmanda riigi kodanik, kellele on asjaomases kolmandas riigis väljastatud arstidiplom, mis on liikmesriigi poolt kinnitatud, soovib saada loa tegutsemiseks arsti kutsealal teises liikmesriigis, kus ta elab seaduslikult koos oma abikaasaga, kes on viimati nimetatud liikmesriigi kodanik. # Kohtuasi C-229/07.

Euroopa Kohtu (seitsmes koda) 21. jaanuari 2008. aasta määrus – Mayeur vs. Ministère de la santé et des solidarités 
      
      (Kohtuasi C‑229/07)
      Kodukorra artikli 104 lõige 3 – Euroopa Parlamendi ja nõukogu direktiivi 2004/38/EÜ artikkel 23 – Asutamisvabadus – Diplomite, kvalifikatsiooni ja töökogemuse tunnustamine – Juhtum, kus kolmanda riigi kodanik, kellele on asjaomases kolmandas riigis väljastatud arstidiplom, mis on liikmesriigi poolt
         kinnitatud, soovib saada loa tegutsemiseks arsti kutsealal teises liikmesriigis, kus ta elab seaduslikult koos oma abikaasaga,
         kes on viimati nimetatud liikmesriigi kodanik
      
      1.                     Isikute vaba liikumine – Töötajad – Pereliikmete õigus asuda tööle – Ühenduse õigusnormid – Kohaldamatus puhtalt liikmesriigisiseses
            olukorras (Euroopa Parlamendi ja nõukogu direktiivi 2004/38 artikkel 23) (vt punktid 15, 19 ja 20)
      Ese
      
         
               Eelotsusetaotlus – Tribunal administratif de Paris (Prantsusmaa) – Euroopa Parlamendi ja nõukogu 29. aprilli 2004. aasta direktiiv
                  2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil
                  ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ,
                  73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46) –
                  Diplomite vastastikune tunnustamine ja asutamisvabadus – Kohustus arvestada huvitatud isiku diplomeid, tunnistusi ja muid
                  dokumente ning asjakohast töökogemust – Juhtum, kus kolmanda riigi kodanik, kellele on asjaomases kolmandas riigis väljastatud
                  arstidiplom, mis on liikmesriigi poolt kinnitatud, soovib saada loa tegutsemiseks arsti kutsealal teises liikmesriigis, kus
                  ta elab seaduslikult koos oma abikaasaga, kes on ühenduse kodanik
               
            Resolutiivosa 
      
         
                  1.
               
               
                  
               
               
                  	Euroopa Parlamendi ja nõukogu 29. aprilli 2004. aasta direktiivi 2004/38/EÜ, mis käsitleb Euroopa Liidu kodanike ja nende
                     pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68
                     ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ
                     ja 93/96/EMÜ, artikliga 23 ei ole vastuolus see, kui liikmesriik ei võimalda kolmanda riigi kodanikul, kes on ühenduse sellise
                     kodaniku abikaasa, kes ei ole kasutanud oma õigust vabalt liikuda, tugineda ühenduse eeskirjadele diplomite vastastikuse tunnustamise
                     ja asutamisvabaduse kohta, ja sellest artiklist tulenevalt ei ole liikmesriigi pädevad asutused, kelle pädevusse kuulub reguleeritud
                     kutsealal tegutsemise loa väljastamine, ka kohustatud võtma arvesse väljaspool Euroopa Liitu saadud diplomeid, tunnistusi
                     ja muid kvalifikatsiooni tõendavaid dokumente, kui neid on tunnustanud teine liikmesriik, ega arvestama huvitatud isiku asjakohast
                     töökogemust, võrreldes ühelt poolt kõnealuste dokumentide ja kogemusega tõendatud pädevusi ja teiselt poolt siseriiklike õigusnormidega
                     nõutud teadmisi ja kvalifikatsioone.